Sapi

Sapi ternak adalah binatang ternak angguta familia Bovidae wan subfamilia Bovinae. Sapi di'ingu tautama gasan dimanfaatakan susu wan dagingnya gasan bahan makanan. Hasil nang lainnya, nangkaya kulit, paparutan, wan tanduknya dimanfaatakan jua. Di sapalihan dairah, sapi gin dipakai gasan manggani'i bahuma, kaya manarik garubak atawa bajak.

Sapi tarnak wayahini adalah katurunan matan sapi nang liar nang dipinandui sabagai Auerochse atawa Urochse (bahasa Jérman baarti "sapi bahari", ngaran ilmiahnya : Bos primigeniusB. primigenius dinyataakan kada palit ulih ITIS, tagal di tahun 2003, Kumisi Antarabangsa Tatangaran Zoologi mampartahanakan 17 ngaran spésiés binatang purba liar nang dianggap datu bantuk doméstik, tamasuk sapi. Ngaran B. primigenius taurus tatap kawa dipakai gasan sapi tarnak, baimbai lawan B. taurus.), nang sudah kadada lagi di Irupa mulai tahun 1627. Biar Sapi tarnak banyak macamnya tapi intinya digulungakan manjadi sabuting spésiés haja.

Parlu dikatahui jua bahwa sapi bali nang ditarnakakan di Indunisia balain macamnya lawan sapi tarnak nang dimaksud di dalam artikel ngini.

 Ras 

Nang kaya binatang nang lainnya, sapi tardiri jua matan bamacam ras. Di antara ratusan ras, sapi friesian-holstein marupakan ras sapi nang paling banyak ditamui di sabarataan dunia, yaitu di 128 nagara. Sabuting ras kawa tabantuk sacara alami atawa campur tangan manusia nang maulah timbulnya ras campuran. Teknologi nang kaya inseminasi ulahan wan fertilisasi in vitro mambada'i manusia gasan mandaoatakan kumbinasi ras sapi nang sasuai lawan kahandak surang. Transfer embrio wadah sapi digawi mamakai cara mamindahkan sel telur nang sudah dibuahi matan sapi lawan karakter unggul ka sapi bini lain gasan diharagu dalam kandungan wan diranakakan. Cara ngini maulah ras sapi tartantu kawa dihasilkan dalam jumlah ganal lawan waktu nang lakas.

 Gambar 

 Itihi jua 
 Daging sapi

 Pranala luar 

 La Fratta, Italian Chianina cattle breeders  - Sinalunga, Siena, Italy
 Western Watersheds Project - Cows versus Conservation
 Cattle Breeds website - Oklahoma State University
 Cattle.com - Comprehensive Beef Portal
 PBS Nature: Holy Cow (about cows in general) 
 UK Lincoln Red Cattle Society
 SearchCattle.com - Specialized Cattle Search Engine 
 Photo Gallery with Images of Cattle
 Prairie Ox Drovers -Information, help, and encouragement to get started with oxen.
 "Do McDonald's milkshakes contain seaweed?", The Straight Dope, 27-Nov-1992
 The Cattle Pages - Directory of information, cattle associations, and cattle breeders
 "45 Fun Facts About Cows" 

 Catatan Batis 


Tumbung:WikiBaiman